**PENTECOSTA 2022**



**Per pregar…**

Vine, Esperit Sant que ets la nostra llum,

brilla en les ombres interiors.

Escalfa i transforma els nostres cors.

Vine, Esperit Sant que fas la teva casa entre nosaltres.

Porta’ns als tresors del teu estatge.

Revela'ns el viatge interior de l'amor.

Vine, Esperit Sant, consol i consolador.

Guareix les ferides. Calma l'ansietat.

Sigues consol per a tots aquells que sofreixen.

Vine, Esperit Sant, amor de foc que consumeix.

Omple'ns d'entusiasme per la teva visió.

Que el desig de la Veritat sigui vibrant en nosaltres.

Vine, Esperit de saviesa i inspiració.

Porta’ns cap a la teva bondat i la teva llum.

Dirigeix el nostre creixement i guia els nostres camins.

Vine, Esperit Sant, força dels qui estan ferits.

Sigues calor dels cors gelats.

Dóna força als indiferents, cuida dels febles.

Vine, Esperit Sant, font de la nostra pau.

Sana les divisions que destrossen la terra. AMEN.

Celebrem avui la Pentecosta, la vinguda de l’Esperit Sant sobre l’Església.

Si fem pregària com a cristians, és gràcies a l’Esperit que prega dins nostre.

Si, sortint del propi cercle, anem a donar la mà a qui ho necessita, és per l’acció de l’Esperit.

Si tenim pensaments de bondat i d’agraïment, és l’Esperit qui ens els comunica.

Si ens neix del fons del nostre cor el desig de perdonar i de ser perdonats, és do de l’Esperit.

Si trobem una paraula viva que ens il·lumina o sabem dir una paraula que doni esperança, és perquè l’Esperit actua sense parar mai

Si, trencant esquemes, deixem que Jesucrist sigui el centre de la nostra vida i el camí de l’Evangeli la nostra vocació, és per la força de l’Esperit.

Si ens estimem i volem fer comunitat entorn al Crist, és fruit de l’Esperit. L’Esperit és el goig de viure la fraternitat i la força de ser testimonis mes autèntics de l’amor de Déu.

**Gràcies a l'ESPERIT reconeixem que**

**DÉU és Pare i JESÚS és el Senyor**